1980年代，隨住地下鐵路通車以及九廣鐵路日漸普及，九巴亦着手重組路線同埋提供鐵路接駁服務（即係K或者M字尾嘅路線），1989年起為方便乘客，幾條M字尾嘅九巴路線，亦容許乘客以通用儲值票畀錢。同期，業務高速發展。1982年更首次開辦市區特快巴士線（即係X字尾嘅路線）14X同埋15X（現已改為215X），以接近點到點嘅行走方式，吸引更多市民選搭九巴。經過多年同生產商合作嘅試驗，九巴喺1988年引入首架雙層冷氣巴－「利蘭奧林比安」11米冷氣巴，令香港嘅巴士服務進一步提升。